คือว่า อยู่ดีๆผมก็เกิดแผลบริเวณอวัยเพศอ่ะครับ ตรงที่เขาเรียกกันว่า เอ็นสองสลึง ตอนแรกก็ปกติดี แล้วเมื่อ5วันก่อนก็เริ่มมีหนองข้นบริเวณเอ็นสองสลึง จนลามมาถึงตรงรูอ่ะครับ เวลลาโดนสัมผัสหรือโดนน้ำจะแสบและเจ็บมากครับ ผมลองไปค้นหาดู เหมือนมันน่าจะเป็นแผลริมอ่อน ขอคำแนะนำและวิธีการรักษาหน่อยครับ
สวัสดีค่ะ แผลที่อวัยวะเพศชายดังกล่าวมานั้น เกิดได้จากหลายๆสาเหตุเช่นแผลจากโรคติดต่อทางเพศสัมพันธ์เช่นหนองใน แผลริมอ่อน หรือแผลริมแข็งในซิฟิลิซ แต่ถ้าเจ็บอาจนึกถึงแผลริมอ่อนได้มาก สาเหตุอื่นๆเช่นการติดเชื้อราหรือเชื้อแบคทีเรียที่อวัยวะเพศ แผลที่เกิดจากการเสียดสีหรือกระทบกระแทก เป็นต้นดังนั้นหากแผลเจ็บปวดมาก ร่วมกับปัสสาวะแสบขัด ควรไปพบแพทย์เพื่อตรวจดูแผลจริง และตรวจคัดกรองหาโรคติดต่อทางเพศสัมพันธ์ ซึ่งถ้ามีก็ควรได้รับยาฆ่าเชื้อแบบกินและฉีดที่ตรงกับโรคต่อไปเบื้องต้นงดการมีเพศสัมพันธ์ไปก่อน ไม่เอายาอะไรมาทาเอง ใส่เสื้อผ้าระบายอากาศได้ดีไม่อับชื้น